হুড়মুড়িয়ে ভেঙে পড়ল বাড়ি, অবস্থা ভয়াবহ

নয়া দিল্লি: বহুতল ভেঙে পড়ার ঘটনা এবার নয়া দিল্লিতে (New Delhi)। শনিবার ভোরবেলা আচমকা ভেঙে পড়ে চারতলা বিল্ডিংটি ৷ সেই সময় ভিতরে অনেকেই ছিলেন। ইতিমধ্যেই ৪ জনের মারা যাওয়ার খবর পাওয়া গেছে। বেশ কয়েকজন ভেঙে পড়া অংশের নীচে আটকা পড়েছেন। দিল্লি পুলিশ, দমকল, তীয় বিপর্যয় মোকাবিলা বাহিনীর তরফে চলছে উদ্ধারকাজ ৷

আরও পড়ুন: ‘শিল্পের নতুন গন্তব্য বাংলা’ কী বললেন মমতা?

দিল্লির উত্তর-পূর্ব জেলার অতিরিক্ত ডিসিপি সন্দীপ লাম্বা বলেন, ঘটনাটি ঘটেছে ভোর ৩টে নাগাদ। ১৪ জনকে উদ্ধার করা হয়। তাঁদের মধ্যে ৪ জনের মৃত্যু হয়েছে। এটি ছিল একটি চারতলা ভবন। বর্তমানে চলছে উদ্ধার কাজ। এখনও ৮-১০ জন আটকা পড়ে রয়েছেন বলে আশঙ্কা। জাতীয় বিপর্যয় মোকাবিলা বাহিনী এবং দিল্লি পুলিশ ঘটনাস্থলে পৌঁছেছে।

বাড়ি ভেঙে পড়ার মুহূর্তে এলাকার সিসি ক্যামেরার ফুটেজে দেখা গিয়েছে। দেখা গিয়েছে, ভোররাতে আচমকা ভেঙে পড়ছে বহুতল। ঘটনার প্রত্যক্ষদর্শীরা জানান, ওই ভবনটিতে দু’টি পরিবার, ছয় শিশু এবং ভাড়াটেরা থাকত। তাঁরা এই মুহূর্তে নিখোঁজ। স্থানীয়দের ধারণা, একটানা বৃষ্টির কারণেই চারতলা বাড়িটি ভেঙে পড়েছে। উল্লেখ্য, শুক্রবার থেকে একটানা বৃষ্টি হয়েছে রাজধানীতে। সঙ্গে ছিল বজ্রপাত ও ঝোড়ো হাওয়া।